Diari Oficial de la Generalitat Valenciana


Sumari del DOGV 2387, del 15-11-1994 (1994/833028)

ORDRE de 10 d'octubre de 1994, de la Conselleria d'Educació i Ciència, per la qual es modifiquen les ordres de 3 de juny de 1994, de la Conselleria d'Educació i Ciència, de convocatòria d'ajudes per a l'adquisició d'equipament d'infrastructura per a grups d'investigació i de convocatòria d'ajudes per a la realització de projectes d'investigació i desenvolupament tecnològic :Generalitat Valenciana, respectivament, del Pla de Foment de la Investigació Científica i Tècnica a la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/10/10/(2)/dof/vci/html**

### Dades del document

Número de DOGV
:   2387

Data del DOGV
:   15-11-1994

Secció del DOGV
:   DISPOSICIONS GENERALS

Número del document
:   1994/833028


Data del document
:   10-10-1994

Organisme emissor
:   Conselleria de Educació i Ciència

Tipus de document
:   Ordre

Anàlisi jurídica

ORDRE de 10 d'octubre de 1994, de la Conselleria d'Educació i Ciència, per la qual es modifiquen les ordres de 3 de juny de 1994, de la Conselleria d'Educació i Ciència, de convocatòria d'ajudes per a l'adquisició d'equipament d'infrastructura per a grups d'investigació i de convocatòria d'ajudes per a la realització de projectes d'investigació i desenvolupament tecnològic Generalitat Valenciana, respectivament, del Pla de Foment de la Investigació Científica i Tècnica a la Comunitat Valenciana. [94/7301]  
El caràcter estratègic de la ciència i la tecnologia i la imperiosa necessitat de reformar i racionalitzar uns sistemes de ciència i tecnologia obsolets han motivat l'important esforç que el Govern Valencià ha dedicat al llarg dels últims anys a millorar la situació de la investigació científica i el desenvolupament tecnològic a la Comunitat Valenciana. En aquest context, sense perjudici d'altres actuacions en aquesta matèria i després de l'anàlisi de les principals mancances que encara perviuen en el nostre sistema ciència-tecnologia-societat, la Conselleria d'Educació i Ciència promulgà les ordres de 3 de juny de 1994 mitjançant les quals es convocaven ajudes per a l'adquisició d'equipament d'infrastructura per a grups d'investigació (publicada en el Diari Oficial de la Generalitat Valenciana, núm. 2.293, de 21 de juny) i per a la realització de projectes d'investigació i desenvolupament tecnològic Generalitat Valenciana (publicada en el Diari Oficial de la Generalitat Valenciana, núm. 2.292, de 20 de juny). Com allí s'exposa, entre altres motius, la disponibilitat d'un equipament científic adequat és un dels elements determinants per què els nostres investigadors puguen desenvolupar de forma competitiva el seu treball, al mateix temps que es fa necessari incentivar tant l'articulació de nous grups d'investigació com la reordenació de l'activitat d'altres grups ja consolidats per què inicien el desenrotllament de noves línies d'investigació que responguen més eficaçment a les demandes què es plantegen des del nostre sistema productiu.  
El convenciment sobre el paper clau de la ciència i la tecnologia per al desenvolupament de la nostra comunitat i la constatació que encara són importants les carències que subsisteixen, fan aconsellable que, dins de les disponibilitats de la Generalitat Valenciana i ponderant sempre el ritme progressiu que ha de temperar per a major eficàcia les actuacions en matèria de política científica, s'augmente la dotació de recursos destinats a les finalitats abans esmentades per a, mitjançant aquest major esforç públic, contribuir a corregir els desajustaments detectats, principalment allí on aquests estan més acusats.  
En virtut de tot això i fent ús de les competències que em confereix l'article 35 de la Llei de la Generalitat Valenciana 5/1983, de 30 de desembre, del Govern Valencià,   
 DISPOSE:  
Primer  
Modificar el punt tercer de l'Ordre de 3 de juny, d'aquesta conselleria, per la qual es convoquen ajudes per a l'adquisició d'equipament d'infrastructura per a grups d'investigació de les universitats i centres d'investigació, dins del Programa General d'equipament d'infrastructura de caràcter científic i tecnològic, del Pla de Foment de la Investigació Científica i Tècnica en la Comunitat Valenciana, que quedarà redactat en els termes següents:  
«Totes les ajudes referides a l'adquisició d'equipament d'infraestructura seran sufragades amb càrrec a la línia de subvenció 701/000/94, per un import global màxim de 417.523.939 PTA, del programa 542,10 del pressupost de l'any de 1994».  
Segon  
Modificar el punt tercer de l'Ordre de 3 de juny, d'aquesta conselleria, per la qual es convoquen ajudes per a la realització de projectes d'investigació i desenvolupament tecnològic Generalitat Valenciana, dins el Pla de Foment de la Investigació Científica i Tècnica en la Comunitat Valenciana, que quedarà redactat en els termes següents:  
«Les ajudes relacionades en el punt primer seran sufragades amb càrrec a la línia de subvenció 403/000/94, programa 542,10 del pressupost de 1994, per un import global màxim de 432.159.396 PTA. Totes les ajudes referides a l'adquisició d'equipament d'infrastructura incloses en els projectes d'investigació i desenvolupament tecnològic Generalitat Valenciana seran sufragades amb càrrec a la línia de subvenció 701/000/94, del programa 542,10 del pressupost de l'any de 1994, per un import global màxim de 196.737.323 PTA.  
DISPOSICIóN FINAL  
única  
S'autoritza el director general d'Ensenyament Universitaris i Investigació per a dictar les resolucions necessàries per al desplegament i execució del que disposa la present ordre.  
Contra aquesta ordre, que posa fi a la via administrativa, podrà interposar-se, després de la comunicació al conseller d'Educació i Ciència, recurs contenciós administratiu davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació, d'acord amb el que estableix l'article 110 de la Llei 30/1992, de 26 de novembre, del Règim Jurídic de les Administracions Públiques i en l'article 58 de la Llei de la Jurisdicció Contenciosa Administrativa. Tot això sense perjudici que s'interpose qualsevol altre que es considere procedent.  
València, 10 d'octubre de 1994  
El conseller d'Educació i Ciència,  
JOAN ROMERO I GONZáLEZ


Còpia Permalink ELI